钦定古今图书集成/明伦汇编/氏族典/第407卷 > 《唐书》 > 《宰相世系表》
## 钦定古今图书集成/明伦汇编/氏族典/第407卷 > 《唐书》 > 《宰相世系表》

许氏出自姜姓，炎帝裔孙伯夷之后。周武王封其裔
孙文叔于许，后以为太岳之嗣。至元公结，为楚所灭，
迁于容城，子孙分散，以国为氏，自容城徙冀州高阳
北新城都乡乐善里。秦末有许猗，隐居不仕。曾孙毗，
汉侍中、太常。生德，字伯饶，安定、汝南太守，因居平舆。
四子：据、政、邈、劲。据，大司农，生允，字士崇，魏中领军、镇
北将军。三子：殷、动、猛。允孙式。式二子：贩、迈。贩字仲仁，
晋司徒掾。四子：茂、询、嶷、雅。询字元度。四子：元之、仲之、
季之、珪。珪，宋给事著作郎、桂阳太守，生勇慧，齐太子
家令、冗从仆射、晋陵县侯。二子：懋、引。懋，梁天门太守、
中庶子，生亨德。次子政，字义先，别居邵陵。

安陆许氏出自询。五世孙君明，梁楚州刺史。生弘周。

许氏宰相二人。敬宗、圉师。